**DRUGE IZMJENE I DOPUNE FINANCIJSKOG PLANA HRVATSKE ZAKLADE ZA ZNANOST ZA 2022. GODINU I PROJEKCIJA PLANA ZA 2023. I 2024. GODINU**

**OPĆI DIO**



**Plan prihoda i primitaka, rashoda i izdataka po ekonomskoj klasifikaciji**



**POSEBNI DIO**

**Plan prihoda i primitaka, rashoda i izdataka po funkcijskoj klasifikaciji, ekonomskoj klasifikaciji, izvorima financiranja te po aktivnostima i projektima**













**OBRAZLOŽENJE DRUGIH IZMJENA I DOPUNA FINANCIJSKOG PLANA ZA 2022. GODINU I PROJEKCIJA PLANA ZA 2023. I 2024. GODINU**

**RKP 52209, Hrvatska zaklada za znanost**

Osnivač Hrvatske zaklade za znanost je Republika Hrvatska, a osnivačka prava i obveze, u ime Republike Hrvatske, ostvaruje ministarstvo nadležno za znanost. Skraćeni naziv Zaklade glasi HRZZ. Zaklada je osnovana s temeljnom svrhom razvoja i promicanja znanosti i tehnologije u Republici Hrvatskoj s ciljem osiguravanja održivog znanstvenog, tehnološkog, društvenog i gospodarskog razvoja.

Radi ostvarivanja svoje svrhe Zaklada dodjeljuje financijska sredstva:

– temeljnim istraživanjima te primijenjenim istraživanjima u ranoj fazi tehnološke spremnosti i znanstvenim istraživanjima koja su od strateškog interesa za Republiku Hrvatsku

– za razvoj karijera istraživača na doktorskoj i poslijedoktorskoj razini.

Zaklada potiče znanstvenu izvrsnost, kompetitivnost u financiranju istraživanja nacionalnih i/ili međunarodno prepoznatih istraživačkih tema te nacionalnu i međunarodnu suradnju i povezivanje, s ciljem razvoja gospodarstva te stvaranja novog okruženja i društva temeljenog na znanju.

Osnovnu imovinu Zaklade čini iznos od 10.000.000,00 kuna, a osigurava ju osnivač Zaklade. Osnovnu imovinu Zaklade nije moguće umanjiti bez prethodne suglasnosti osnivača.

**Obrazloženje općeg dijela drugih izmjena i dopuna financijskog plana**

Ukupni prihodi Zaklade za 2022. godinu su drugim izmjenama i dopunama financijskog plana planirani u iznosu od 190.247.199 kuna, od toga 190.247.199 kuna prihoda poslovanja te 0 kuna prihoda od prodaje nefinancijske imovine.

Ukupni rashodi Zaklade za 2022. godinu su drugim izmjenama i dopunama financijskog plana planirani u iznosu od 268.797.865 kuna, od toga 268.407.865 kuna rashoda poslovanja te 390.000 kuna rashoda za nefinancijsku imovinu.

S obzirom da su ukupni planirani rashodi u 2022. godini veći od ukupno planiranih prihoda u iznosu od 78.550.666 kuna, za podmirenje navedene razlike (manjka) Zaklada će koristiti donos neutrošenih prihoda iz prethodnih godina. Ukupan donos za 2022. godinu iz prethodnih godina je planiran u iznosu od 78.550.666 kuna, iako stvarni donos iznosi 78.588.704 kune. U drugim izmjenama i dopunama financijskog plana prikazan je odnos neutrošenih sredstava u 2023. godinu u iznosu od 29.295 kuna, a sukladno izračunu nadležnog ministarstva.

U 2022. godini planirani prihodi Zaklade najvećim dijelom, odnosno 87,60% ukupnih prihoda, ostvarit će se iz nadležnog proračuna za financiranje redovne djelatnosti (račun prihoda 639 i račun prihoda 671) u iznosu od 166.653.230 kuna. Nadalje, 12,32% ukupnih prihoda, ostvarit će se iz pomoći od međunarodnih organizacija te institucija i tijela EU (račun prihoda 632) u iznosu od 23.445.645 kuna. Ostatak prikazanih prihoda, odnosno 0,08%, planirano je na prihodima iz financijske imovine (račun prihoda 641) u iznosu od 148.324 kune, sukladno podacima dostavljenih od nadležnog ministarstva.

Rashodi uključuju rashode za zaposlene, materijalne rashode, financijske rashode, subvencije, pomoći dane u inozemstvo i unutar općeg proračuna, ostale rashode te rashode za nabavu proizvedene dugotrajne imovine. Ukupni rashodi za 2022. godinu su drugim izmjenama i dopunama financijskog plana planirani u iznosu od 268.797.865 kuna. Rashodi za zaposlene su planirani u 2022. godini u iznosu od 6.013.114 kuna, a odnose se na plaće, doprinose na plaće i ostale rashode za zaposlene. Dana 31. kolovoza 2022. godine u Zakladi je bilo zaposleno ukupno 38 radnika za provedbu svih aktivnosti Zaklade, od čega 4 koordinatora za provedbu aktivnosti OP Učinkoviti ljudski potencijali 2014.-2020., Prioritet 3. Od preostalog broja od 34 radnika, 5 radnica je odsutno zbog rodiljnog i roditeljskog dopusta. Važno je napomenuti da su rashodi za zaposlene u drugom rebalansu financijskog plana znatno smanjeni u odnosu na prve izmjene i dopune financijskog plana za 2022. godine i projekcija za 2023. i 2024. godinu, te da Ministarstvo treba napraviti preraspodjelu kako bi Zaklada mogla ispuniti obveze za isplate plaće zaposlenicima do kraja 2022. godine. Materijalni rashodi su planirani u 2022. godini u iznosu od 4.560.252 kune. Materijalni rashodi uključuju naknade troškova zaposlenima, rashode za materijal i energiju, rashode za usluge, naknade osobama izvan radnog odnosa te ostale nespomenute rashode poslovanja. Financijski rashodi u iznosu od 8.897 kuna su planirani u 2022. godini. Subvencije (račun rashoda 352), pomoći dane u inozemstvo i unutar općeg proračuna (račun rashoda 369), te ostali rashodi odnosno tekuće donacije (račun rashoda 381), se odnose isključivo na isplate znanstveno-istraživačkih projekata i plaća mladim istraživačima, a što je i osnovna svrha Zaklade. Navedeni troškovi planirani su u ukupnom iznosu od 257.825.602 kune odnosno 95,92% ukupnih rashoda. U 2022. godini su planirani rashodi za nabavu proizvedene dugotrajne imovine u iznosu od 390.000 kuna.

**Obrazloženje posebnog dijela drugih izmjena i dopuna financijskog plana**

U 2022. godini prihodi iz nadležnog proračuna za financiranje redovne djelatnosti proračunskih korisnika (račun prihoda 671) u iznosu od 160.964.327 kuna su planirani iz izvora financiranja 1 Opći prihodi i primici. Nadalje, u 2022. godini su planirani prihodi od financijske imovine (račun prihoda 641) u iznosu od 148.324 kune sukladno podacima dostavljenih od nadležnog ministarstva. Također, u 2022. godini su planirani prihodi iz nadležnog proračuna za financiranje redovne djelatnosti proračunskih korisnika (račun prihoda 671) u iznosu od 3.938.903 kune, te u iznosu od 1.750.000 kune (račun prihoda 639) iz izvora financiranja 5 Pomoći (izvor 52). Prihodi iz pomoći od međunarodnih organizacija te institucija i tijela EU (račun prihoda 632) u istoj godini u iznosu od 23.445.645 kuna su planirani iz izvora financiranja 5 Pomoći (izvor 51 i izvor 561).

Zaklada se u državnom proračunu vodi pod programskom klasifikacijskom šifrom 38 Znanost i tehnološki razvoj odnosno 3801 Ulaganje u znanstveno-istraživačku djelatnost. Zaklada sukladno funkcijskoj klasifikaciji pripada funkciji 0150 Istraživanje i razvoj: Opće javne usluge. Aktivnosti Zaklade uključene u državni proračun su sljedeće:

* **A578069 Administracija i upravljanje Hrvatske zaklade za znanost**

U okviru ove aktivnosti provode se administracija i upravljanje svim ostalim aktivnostima kojima se ostvaruje osnovna svrha Zaklade. Ova aktivnost se u 2022. godini najvećim dijelom financira iz izvora financiranja 1 Opći prihodi i primici. Rashodi uključuju rashode za zaposlene u iznosu od 5.326.064 kune, materijalne rashode u iznosu od 3.919.982 kune, financijske rashode u iznosu od 6.350 kuna te rashode za nabavu proizvedene dugotrajne imovine u iznosu 390.000 kuna. Ukupni rashodi za 2022. godinu su planirani u iznosu od 9.642.396 kuna te su izmijenjeni u odnosu na prethodne izmjene i dopune financijskog plana za 2022. godinu, odnosno umanjeni su za iznos od 4.916.999 kuna.

Nadalje, ova se aktivnost u drugim izmjenama i dopunama financijskog plana manjim dijelom financira i iz izvora financiranja 4 Prihodi za posebne namjene (izvor 43 donos iz prethodne godine) koji je iskazan u izmjenama i dopunama financijskog plana u iznosu od 100.010 kuna za 2022. godinu, iako stvarni donos po ovoj aktivnosti iznosi 99.473 kune. Na ovoj aktivnosti je iskazan odnos na izvoru financiranja 4 Prihodi za posebne namjene (izvor 43 donos iz prethodne godine) u 2023. godinu u iznosu od 29.294 kune sukladno podacima od nadležnog ministarstva, iako su cjelokupna sredstva donosa iz 2021. godine u potpunosti utrošena u 2022. godini.

* **A557042 Aktivnost Program doktoranada i poslijedoktoranada Hrvatske zaklade za znanost**

Projekt razvoja karijera mladih istraživača - izobrazba novih doktora znanosti Zaklada provodi kako bi znanstveno aktivnim mentorima koji se bave međunarodno i/ili nacionalno značajnom problematikom omogućila da u svoje znanstvene projekte uključe mlade istraživače koji žele sudjelovati u znanstveno-istraživačkom radu te usmjeriti svoju karijeru prema vrhunskoj znanosti. Konačni cilj je izobrazba novih doktora znanosti u četverogodišnjem razdoblju koji će karijeru nastaviti u kompetitivnim istraživanjima i/ili razvoju novih tehnologija u gospodarstvu. Također, ovim se natječajem potiče jačanje mentorskih kapaciteta u hrvatskim znanstvenim ustanovama, prijenos, prihvaćanje i primjena novih znanja te se pospješuje razina poslijediplomske izobrazbe i znanstvenog razvoja mladih istraživača.

Ukupni rashodi po ovoj aktivnosti za 2022. godinu u iznosu od 54.262.176 kuna odnose se na troškove plaća mladih istraživača odnosno doktoranada i planirani su najvećim dijelom pod izvorom financiranja 1 Opći prihodi i primici. Rashodi uključuju subvencije, pomoći dane u inozemstvo i unutar općeg proračuna te ostale rashode odnosno tekuće donacije.

Potrebno je napomenuti da će se u 2022. godini za pokriće dijela navedenih rashoda po ovoj aktivnosti koristiti i donos iz prethodnih godina (izvor financiranja 43) u iznosu od 32.110.598 kuna.

* **A578055 Aktivnost Hrvatsko-švicarski istraživački program**

Cilj Hrvatsko-švicarsko istraživačkog programa je doprinos hrvatskom gospodarstvu zasnovanom na znanju unaprjeđivanjem baze znanja i jačanja suradnje između Hrvatske i Švicarske na istraživanju kroz prijenos znanja, vještina i tehnologija. Izvršna agencija za program je Švicarska zaklada za znanost (SNSF) dok je Hrvatska zaklada za znanost partnerska ustanova. Program se provodi prema unaprijed dogovorenim procedurama, a projektni prijedlozi evaluirani su temeljem međunarodnog istorazinskog vrednovanja. Opći cilj ovog programa je promocija izvrsne znanosti u Hrvatskoj i jačanje bilateralne suradnje između Hrvatske i Švicarske te stoga doprinosi razvoju konkurentnosti Republike Hrvatske u Europskom istraživačkom području i jačanju integracija hrvatskih istraživača u međunarodne mreže suradnje.

Ova aktivnost se najvećim dijelom financira iz izvora financiranja 1 Opći prihodi i primici u iznosu od 26.000 kuna za 2022. godinu, a uključuje samo materijalne rashode.

Potrebno je napomenuti da će se u 2022. godini za pokriće dijela rashoda odnosno također za materijalne rashode po ovoj aktivnosti koristiti i donos iz prethodnih godina (izvor financiranja 43) u iznosu od 99.331 kune.

* **A621048 Aktivnost Projektno financiranje znanstvene djelatnosti**

Ova aktivnost se najvećim dijelom financira iz izvora financiranja 1 Opći prihodi i primici u iznosu od 91.379.699 kuna za 2022. godinu. Rashodi uključuju subvencije, pomoći dane u inozemstvo i unutar općeg proračuna i ostale rashode odnosno tekuće donacije. Navedeni rashodi se odnose isključivo na isplate znanstveno-istraživačkih projekata koje financira Zaklada temeljem provedenih javnih natječaja. Zaklada provodi više različitih programa za koje raspisuje spomenute natječaje.

Cilj programa Istraživački projekti je stvaranje novog i unaprjeđenje postojećeg znanja. Programom se financiraju temeljna istraživanja koja unapređuju znanje o određenom području i koja su usmjerena na bolje razumijevanje predmeta istraživanja te primijenjena istraživanja koja su usmjerena na postignuća novih znanja i na ostvarivanje praktičnog cilja. Cilj programa Uspostavni istraživački projekti je podupiranje razvoja samostalnih istraživačkih karijera znanstvenika i novih istraživačkih skupina koje se bave međunarodno prepoznatljivom i nacionalno relevantnom tematikom. Pritom ustanova mora jasnom i konkretnom potporom podržati rad istraživačke skupine u nastajanju, te dokazati podršku skupini mladog istraživača i nakon završetka projekta koji financira Hrvatska zaklada za znanost. Program Partnerstvo u istraživanjima podržava partnerstvo u istraživanjima između javnih sveučilišta ili javnih znanstvenih instituta registriranih u Republici Hrvatskoj i izvora financiranja izvan državnog proračuna Republike Hrvatske. Jedan od temeljnih ciljeva programa je povećati izvanproračunski udio ulaganja u znanstvena istraživanja na načelima javnog i privatnog partnerstva. Na taj način Zaklada osigurava početne uvjete i daje poticaj znanstvenicima za ostvarivanje partnerstva s gospodarstvom čime se potiče znanstveno-istraživački rad u industriji te olakšava uspostavljanje partnerstva dviju ili više ustanova u provođenju istraživanja. Programom Potpora istraživačima za prijavu na programe Europskog istraživačkog vijeća (ERC) potiče se razvoj suradnje između hrvatskih istraživača (gostujući istraživač) i sadašnjih voditelja ERC projekata radi stjecanja iskustva te razvoja i pripreme vlastite prijave projektnog prijedloga za natječaj ERC programa. Istraživački projekti – Slovensko-hrvatski bilateralni projekti (IPS) je program bilateralne suradnje pokrenut 2019. godine s Javnom agencijom za raziskovalno dejavnost Republike Slovenije (ARRS). Temeljem bilateralnog sporazuma o suradnji, Zaklada je raspisala natječaj za financiranje hrvatskog dijela slovensko-hrvatskih istraživačkih projekata. U slovensko-hrvatskom zajedničkom istraživačkom projektu sudjeluje slovenska i hrvatska istraživačka grupa na čelu s glavnim istraživačem sa slovenske organizacije. Istraživački projekti – Švicarsko-hrvatski bilateralni projekti (IPCH) je program bilateralne suradnje pokrenut 2020. godine sa Švicarskom nacionalnom zakladom za znanost (SNSF), temeljem kojega se istraživačima iz Hrvatske i Švicarske otvara mogućnost da prijave zajedničke projekte bilo kojoj od dviju organizacija. Transatlantska platforma je suradnja u području humanističkih i društvenih znanosti između javnih nacionalnih organizacija za financiranje znanosti u zemljama Južne Amerike, Sjeverne Amerike i Europe, a uključuje podršku istraživačkoj suradnji i usvajanju politika usmjerenih prema potrebama istraživanja u 21 stoljeću. Cilj T-AP-a je jačanje sposobnosti organizacija koje financiraju istraživanja, istraživačkih organizacija te istraživača za pristupanje transnacionalnom dijalogu i suradnji. T-AP također nastoji povećati svijest o ulozi koju društvene i humanističke znanosti imaju u suočavanju s izazovima 21. stoljeća.

Važno je napomenuti da će se u 2022. godini za pokriće dijela navedenih rashoda po ovoj aktivnosti koristiti i donos iz prethodnih godina (izvor financiranja 43) koji je iskazan u izmjenama i dopunama financijskog plana u iznosu od 40.147.317 kuna, iako je stvarni donos po ovoj aktivnosti iznosi 40.042.865 kuna. U navedeni iznos su uključene pasivne kamate koje je Zaklada ostvarila po transakcijskom računu poslovne banke za 2021. godinu, a koje služe za financiranje znanstveno-istraživačkih projekata Zaklade.

* **A733055 Program izvrsnosti u visokom obrazovanju – Tenure-Track**

Naglasak ovog programa je pružanje podrške uspostavi karijere mladih znanstvenika koji su odabrani sukladno kompetitivnim međunarodnim kriterijima i razvoju njihovih karijera u uvjetima slobodnog istraživačkog rada prikladnim za vrhunsko istraživanje, uz mentorstvo vrhunskih inozemnih ili domaćih iskusnih istraživača (senior researcher).

Ova aktivnost se manjim dijelom financira iz izvora financiranja 1 Opći prihodi i primici u iznosu od 710.101 kune za 2022. godinu, a uključuje materijalne rashode te pomoći dane u inozemstvo i unutar općeg proračuna.

Potrebno je napomenuti da će se u 2022. godini za pokriće dijela rashoda odnosno za materijalne rashode i za pomoći dane u inozemstvo i unutar općeg proračuna po ovoj aktivnosti koristiti i donos iz prethodnih godina (izvor financiranja 43) u iznosu od 3.183.092 kune.

Također je bitno naglasiti da će se u 2022. godini za pokriće najvećeg dijela rashoda odnosno za pomoći dane u inozemstvo i unutar općeg proračuna po ovoj aktivnosti koristiti i sredstva planirana na izvoru 5 Pomoći (552 Švicarski instrument) u iznosu od 3.938.903 kune.

* **K733069 OP Učinkoviti ljudski potencijali 2014.-2020., Prioritet 3**

Troškovi ove aktivnosti se većim dijelom financiraju iz sredstava Europskog socijalnog fonda (85%) te dijelom iz nacionalnog doprinosa (15%), a navedena aktivnost uključuje dvije pod-aktivnosti.

Program suradnje s hrvatskim znanstvenicima u dijaspori „Znanstvena suradnja“ potiče znanstvena istraživanja kroz financiranje suradničkih projekata srednje veličine. Podupiru se istraživački projekti u Hrvatskoj koji uključuju suradnju s hrvatskom znanstvenom i stručnom dijasporom. Cilj Programa Znanstvene suradnje je privući perspektivna znanstvena istraživanja u hrvatske tvrtke i institucije zajedno s njihovim međunarodnim ili privatnim financiranjem, pripadajućim znanjem, tehnologijom i potencijalnim znanstvenim rezultatima. Troškovi ove aktivnosti se većim dijelom financiraju iz sredstava Europskog socijalnog fonda te dijelom iz nacionalnog doprinosa.

Projekt razvoja karijera mladih istraživača – izobrazba novih doktora znanosti se provodi kako bi se znanstveno aktivnim mentorima koji se bave međunarodno i/ili nacionalno značajnom problematikom omogućilo da u svoje znanstvene projekte uključe mlade istraživače koji žele sudjelovati u znanstveno-istraživačkom radu te usmjeriti svoju karijeru prema vrhunskoj znanosti. Konačni cilj je izobrazba novih doktora znanosti u četverogodišnjem razdoblju koji će karijeru nastaviti u kompetitivnim istraživanjima i/ili razvoju novih tehnologija u gospodarstvu. Ovim se projektom potiče i jačanje mentorskih kapaciteta u hrvatskim znanstvenim ustanovama, prijenos, prihvaćanje i primjena novih znanja te se pospješuje razina poslijediplomske izobrazbe i znanstvenog razvoja mladih istraživača.

Ova aktivnost se financira iz izvora financiranja 1 Opći prihodi i primici u iznosu od 4.135.955 kuna za 2022. godinu, a uključuje rashode za zaposlene, materijalne rashode, subvencije te pomoći dane u inozemstvo i unutar općeg proračuna.

Navedena aktivnost se većim dijelom financira iz izvora 5 Pomoći, odnosno u iznosu od 23.437.076 kuna za 2022. godinu, a također uključuje rashode za zaposlene, materijalne rashode, subvencije te pomoći dane u inozemstvo i unutar općeg proračuna.

* **A578071 Obzor ERA-NET QuantERA**

ERA-NET in Quantum Technologies (QuantERA) je konzorcij koji okuplja organizacije za financiranje istraživanja i koji financira međunarodne istraživačke projekte u području kvantnih tehnologija. Konzorcij je sufinanciran sredstvima iz Okvirnog programa EU za istraživanje i inovacije za razdoblje 2014. – 2020. (Obzor 2020.). Cilj je QuantERA-e širenje znanstvene izvrsnosti u Europskom istraživačkom prostoru (European Research Area – ERA) uz poseban naglasak na sudjelovanje istraživačkih skupina iz novih država članica Europske unije.

Ova aktivnost se financira isključivo iz izvora financiranja 5 Pomoći (izvor 51 Pomoći EU, odnosno u ovom slučaju donos iz prethodne godine) u iznosu od 29.743 kune za 2022. godinu, iako stvarni donos po ovoj aktivnosti iznosi 28.684 kune. Navedeni iznos se odnosi na materijalne rashode.

* **A578072 Obzor ERA-NET Chanse**

Zaklada sudjeluje i u konzorciju Humanities in the European Research Area and New Opportunities for Research Funding Agency Cooperation in Europe. U konzorciju su organizacije koje financiraju znanstvena istraživanja iz područja društvenih i humanističkih istraživanja iz europskih zemalja, a također ih koordinira Poljska nacionalna zaklada za znanost (NCN). Prilikom prijave za dodatna sredstva Europske komisije u okviru programa Obzor 2020., ovaj ERA-NET program preimenovan je u CHANSE.

Ova aktivnost se financira manjim dijelom iz izvora financiranja 5 Pomoći (izvor 51 Pomoći EU, odnosno u ovom slučaju donos iz prethodne godine) u iznosu od 14.983 kune za 2022. godinu, a odnosi se na materijalne rashode.

Potrebno je napomenuti da će se u 2022. godini za pokriće većeg dijela rashoda odnosno za pomoći dane u inozemstvo i unutar općeg proračuna po ovoj aktivnosti koristiti i sredstva planirana na izvoru 5 Pomoći (52 Ostale pomoći i darovnice) u iznosu od 1.000.000 kuna.

* **A733070 Obzor ERA-NET QuantERA II**

ERA-NET Cofund in Quantum Technologies je konzorcij koji okuplja organizacije za financiranje znanstvenih istraživanja uz koordinaciju Poljske nacionalne zaklade za znanost (NCN), i koji financira međunarodne istraživačke projekte u području kvantnih tehnologija. Na temelju uspješne prethodne suradnje u okviru programa Obzor 2020., konzorcij je podnio prijavu za dodatna sredstva Europske komisije, koja je odobrena, te je konzorcij nastavio s radom pod nazivom QuantERA II.

Ova aktivnost se financira manjim dijelom iz izvora financiranja 5 Pomoći (izvor 51 Pomoći EU, odnosno u ovom slučaju donos iz prethodne godine) u iznosu od 7.492 kune za 2022. godinu, a odnosi se na materijalne rashode.

Potrebno je napomenuti da će se u 2022. godini za pokriće većeg dijela rashoda odnosno za pomoći dane u inozemstvo i unutar općeg proračuna po ovoj aktivnosti koristiti i dodatni donos na izvoru 5 Pomoći (52 Ostale pomoći i darovnice) u iznosu od 1.500.000 kuna.

* **A733071 Obzor ERA-NET BlueBioEconomy**

ERA-NET Cofund projekt Plavo gospodarstvo – Razvoj potencijala vodenih organizama (BlueBio) je projekt financiran u sklopu programa Obzor 2020. u kojem sudjeluju institucije iz zemalja članica Europske unije, uključujući i Republiku Hrvatsku. BlueBio projekt financira međunarodne istraživačke projekte čiji je cilj osigurati održivu i konkurentnu plavu ekonomiju u Europi.

Ova aktivnost se financira manjim dijelom iz izvora financiranja 5 Pomoći (izvor 51 Pomoći EU, odnosno u ovom slučaju donos iz prethodne godine, te sredstva uplaćena u 2022. godini) u iznosu od 14.993 kune za 2022. godinu, a odnosi se na materijalne rashode.

Navedena aktivnost se financira većim djelom iz nadležnog proračuna (izvor financiranja 12 u iznosu od 808.000 kuna, te izvor financiranja 52 u iznosu od 750.000 kuna). Navedena sredstva su većim djelom namijenjena za prijenose između proračunskih korisnika istog proračuna, odnosno za financiranje podprojekata unutar aktivnosti Obzor ERA-NET BlueBioEconomy.

* **A733072 Obzor ERA-NET Programi i partnerstva**

Ova aktivnost se odnosi na okvirni program Europske unije za istraživanja i inovacije, odnosno koordinaciju nacionalnih istraživačkih programa na europskoj razini putem ERA-NET programa u kojima sudjeluju nacionalne agencije i zaklade za financiranje znanosti. Konzorciji nacionalnih agencija i zaklada u ERA-NET programima raspisuju pozive za transnacionalne istraživačke projekte koji omogućuju istraživačima iz različitih zemalja koje sudjeluju u pozivu da provode suradničke istraživačke projekte.

Potrebno je napomenuti da će se u 2022. godini za pokriće rashoda odnosno za pomoći dane u inozemstvo i unutar općeg proračuna po ovoj aktivnosti koristiti donos na izvoru 5 Pomoći (52 Ostale pomoći i darovnice) u iznosu od 1.500.000 kuna. Ova sredstva služe za financiranje hrvatskog dijela transnacionalnih istraživačkih projekata, što omogućuje integraciju hrvatskih istraživača u Europski istraživački prostor.

Zagreb, 28. studenog 2022. godine

 vršitelj dužnosti Upravitelja Zaklade

 izv. prof. dr. sc. Irena Martinović Klarić